རྒྱ་གར་རྒྱལ་སྲུང་གནད་དོན་དང་རྒྱ་གར་གྱི་དམག་མིའི་གོད་ཆག་གནད་དོན་ཐད།རྒྱ་གར་གྱི་གྲགས་ཅན་གློག་བརྙན་འཁྲབ་སྟོན་པ་ཨག་ཤེ་ཀུ་མར་ལ་མཚོན་ན།དུས་རྟག་ཏུ་རྒྱབ་སྐྱོར་དང་ཚོར་བ་ཡོད་པ་ཙམ་མིན་པར་ལག་ལེན་ཧུར་ཐག་གིས་འཁྱོལ་ཐབས་བྱེད་མཁན་ཞིག་ཏུ་གྱུར་ཡོད།ཁོང་གིས་དམག་མི་འདས་པོའི་ནང་མིར་ཐུགས་གསོའི་རོགས་དངུལ་གནང་བཞིན་པ་ཙམ་མིན་པར་ད་ལོའི་རྒྱ་གར་དམངས་གཙོ་དུས་དྲན་གྱི་ཉིན་དང་བསྟུན་རྒྱལ་སྲུང་གི་ཆེད་གཞན་དོན་དུ་གཤེགས་པའི་དཔའ་བོའི་རྣམས་ཀྱི་ནང་མིར་ཐུགས་གསོའི་རོགས་སྐྱོར་ཡོང་ཆེད།དམིགས་སུ་བཀར་ཏེ་རོགས་སྐྱོར་ཕྱོགས་བསྡུ་བྱ་རྒྱུའི་དྲ་བ་ཞིག་གསར་བཟོ་བྱེད་དགོས་པའི་དགོས་འདུན་བཏོན་ཡོད་པའི་གནས་ཚུལ་ཐོན་ཡོད།